CELEX: 22005D0024
Language: hr
Date: 2005-02-08 00:00:00
Title: Odluka Zajedničkog odbora EGP-a br. 24/2005 od 8. veljače 2005. o izmjeni poslovnika Zajedničkog odbora EGP-a

11/Sv. 99
            
            
               HR
            
            
               Službeni list Europske unije
            
            
               87
            
         22005D0024
   
               L 161/54
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 24/2005
   od 8. veljače 2005.
   o izmjeni poslovnika Zajedničkog odbora EGP-a
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 92. stavak 3.,
   budući da:
   
               (1)
            
            
               Poslovnik Zajedničkog odbora EGP-a usvojen je Odlukom Zajedničkog odbora EGP-a br. 1/94 od 8. veljače 1994. (1).
            
         
               (2)
            
            
               U skladu s Aktom o uvjetima pristupa Republike Austrije, Republike Finske i Kraljevine Švedske i prilagodbama ugovora na temelju kojih je osnovana Europska unija (2), Europska unija je na finskom i švedskom jeziku sastavila tekstove akata EZ-a koji će biti integrirani u priloge Sporazuma, a odluke Zajedničkog odbora EGP-a, kojima se izmjenjuju prilozi ili protokoli Sporazuma na finskom i švedskom jeziku, objavljene su u odjeljku o EGP-u Službenog lista Europske unije.
            
         
               (3)
            
            
               Nakon stupanja na snagu Ugovora iz Nice (3), Službeni list Europskih zajednica sada je poznat kao Službeni list Europske unije.
            
         
               (4)
            
            
               U skladu sa Sporazumom o sudjelovanju Češke Republike, Republike Estonije, Republike Cipra, Republike Mađarske, Republike Latvije, Republike Litve, Republike Malte, Republike Poljske, Republike Slovenije i Republike Slovačke u EGP-u („Sporazum o proširenju EGP-a”) (4), potpisanim 14. listopada 2003. u Luksemburgu, treba prema tome prilagoditi popis jezika Sporazuma.
            
         
               (5)
            
            
               Kako Sporazum o proširenju EGP-a još nije stupio na snagu, ali se može privremeno primjenjivati, ova će se Odluka isto tako privremeno primjenjivati do stupanja na snagu Sporazuma o proširenju EGP-a,
            
         ODLUČIO JE:
   Članak 1.
   1.   Tekst članka 6. stavka 2. zamjenjuje se sljedećim:
   
      „Tekstovi akata EZ-a koje treba integrirati u priloge Sporazuma u skladu s člankom 102. stavkom 1., jednako su vjerodostojni na češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, slovačkom, slovenskom, španjolskom, švedskom i talijanskom jeziku, kako je objavljeno u Službenom listu Europske unije. Tekstovi se sastavljaju na islandskom i norveškom jeziku, a njihovu vjerodostojnost, zajedno s relevantnim odlukama navedenim u stavku 1., potvrđuje Zajednički odbor EEA.”
   
   2.   Tekst članka 11. stavka 1. zamjenjuje se sljedećim:
   
      „Odluke Zajedničkog odbora EGP-a, kojima se izmjenjuju prilozi ili protokoli Sporazumu, objavljuje se na češkom, danskom, engleskom, estonskom, finskom, francuskom, grčkom, latvijskom, litavskom, mađarskom, malteškom, nizozemskom, njemačkom, poljskom, portugalskom, slovačkom, slovenskom, španjolskom, švedskom i talijanskom jeziku u odjeljku o EGP-u Službenog lista Europske unije, te na islandskom i norveškom jeziku u njegovom Dodatku o EGP-u.”
   
   Članak 2.
   Ova Odluka stupa na snagu na dan njezina donošenja.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 8. veljače 2005.
      
         
            Za Zajednički odbor EGP-a
         
         
            Predsjednik
         
         Richard WRIGHT
      
   
   
      (1)  SL L 85, 30.3.1994., str. 60.
   
      (2)  SL C 241, 29.8.1994., str. 21. kako je izmijenjeno u SL L 1, 1.1.1995., str. 1.
   
      (3)  SL C 80, 10.3.2001., str. 26.
   
      (4)  SL L 130, 29.4.2004., str. 3.